 ኢዛና ሓድሽ ዶክተር ይብሃል ኣብ ከተማ ኣዲስ ኣበባ ተወሊዱ ዓብዪ ናይ ቀዳማይ ዲግሪ ትምህርቱውን ኣብ ዩኒቨርሲቲ ኣዲስ ኣበባ ተኸታቲሉ ክሳብ ወዲ 27 ዓመት መንእሰይ ዝኸውን የሳቕዮ ካብ ዝነበረ ጸገም ጥዕና ኢፕሊፕሲ ተናጊፉ ሙሉእ ሰብ ክኸውን ስድርኡ ከቢድ መስዋእቲ ምኽፋሎም ከም ውዕለታ ይዝክሮ ወለደይ እቲ ዝነበረኒ ጸገም ጥዕና መልከፍቲ ወይ ሰይጣን ዘይኮነ ሓደ ናይ ሕማም ዓይነት ምኻኑ ዝኣምኑ ሰባት ብምንባሮም ናብ ሕክምና ወሲዶምኒ ተሓኪመ ድማ ድሒነ እዩ ዝብል ጠጠው ኢለ ከመርቖ ተስፋ ነይሩኒ ወይዘሮ ሮማን ገብረማርያም ገብረእየሱስ ኣብ 70ታት ዝርከባ በዓልቲ ጸጋ ዕድመ ኣደ ኢዛና እየን ኣብ መፋርቕ ሓምለ ኣቆጻጽራ ኤውሮጳውያን ወደን ካብ ሓደ ዓብዪ ዩኒቨርሲቲ ዓዲ ኢንግሊዝ ብሳልሳይ ዲግሪ ፒኤችዲ ክምረቕ ምኻኑ ስለ ዝፈልጣ እታ መዓልቲ ብፍሉይ ሃንቀውታ ክጽበይኣ ቀንየን ቅድሚ ኣርባዕተ ኣዋርሕ ኣቢሉ ድማ ምስ በዓል ቤተን ኣቶ ሓድሽ ወልደገብርኤል ናብ ዓዲ ኢንግሊዝ ከይደን ኣብ ምረቓ ወደን ክርከባ ምስ ወደን ቖጸራ ሒዘን እዚ ብቐሊሉ ዘይርከብ ቖጸራ ዝሓቶ መስርሕ ሓሊዩ ንክሰምር ድማ እቲ ኣብ ማንችስተር ዝመሃር ዘሎ ዝፈትወንን ዝፈትወኦን ወደን ኢዛና ኢምግሬሽን ኢንግሊዝ ዝሓቶ ኣገባባት ከማልአሉ ዝኽእል እኹል ምድላው ገይሩ ደብዳበ ልኢኹለን ዝሓለፈ ወርሒ ኣብ ኢትዮጵያ ናብ ዝርከብ ኤምባሲ ኢንግሊዝ ዝኣተወ ካርታ ገዛ ናይ ባንኪ ሕሳብን ካልእን ዘካተተ ቪዛ መሕተቲ ዶክመንት እዞም ስድራ ግን ትጽቢት ብዘይገበሩዎ ደረጃ ተነጺጉ እታ ናብ ዓዲ ኢንግሊዝ ተጉዒዛ እትኾርዐሉ ወዳ ሓቚፋ ብምስዓም ክተመርቕ ዝተሃንጠወት ልቢ ወላዲት ድማ ብሓዘን ተሸሚማ ሚንስቴር ትምህርቲ ኢትዮጵያ ተምሃሮ ነናብ ዝተመደብሉ ክኸዱ ሓቢሩ ጓሂ ተምሃሮን ወለድን ላዕለዎት ትካላት ትምህርቲ በዚ ዝሓረቐ ኢዛና ኣብ መዓልቲ ምረቕኡ ከም ዘይርከብ ብምግላጽ ብተኸታታሊ ሕርቃኑ ብማሕበራዊ ሚዲያ ክገልጽ ጀሚሩ ጠጠው ኢለ ከመርቖ ብጣዕሚ ተስፋ ነይሩኒ ግን ስለ ዝተኸልከልኩ ክቐርብ ኣይክኣልኩን ብጣዕሚ ሓዚነ ወደይውን ሓዚኑ ይብላ ወላዲት ኣዲኡ ኢዛና ንዕአን ዝተባረኸን ካብ ደቀይ ዝተፈለየን ውሉደንዩ ብምኻኑ ድማ ካብ ኢደይ ክፍለኳ ኣይደልን ቪዛ ከም ዝተኸላእኹ ምስ ሰምዐ ኣነ ኣብቲ ምረቓ ኣይርከብን ኢሉ ደሓን ዝወደይ ስቕ ኢልካ ተመሪቅኻ መጺእካ ርኣየኒ ኢለዮ ታይ ድኣ ክገብር እንኳዕ ተመረቐ ጥራሕ ይብላ ወለዲ ኢዛና ሓድሽ ናብ ዩኒቨርሲቲ ኣትዮም ትምህርቶም ዝተኸታተሉኳ እንተዘይኮኑ ንትምህርቲ ዝህቡዎ ዋጋ እዚዩ ኢልካ ክግመት ከም ዘይኽእል ደቆም ይዛረቡ ዓባይ ሓፍቲ ኢዛና ፌቨን ሓድሽ ወልደገብርኤል ወለዳ ናብ ዓዲ ኢንግሊዝ ዘእትዎም ቪዛ ንምርካብ ዝሓለፈ ወርሒ ክተምልክት ከላ ይኽልኡዮም ዝብል ግምት ኣይነበራን ኣነ ክኸይድ ይኽእል ነይረየ ግን ወለደይ እንተኸዱ ናይ ኢዛና መዓልቲ ዝሓሸ ክገብሩዎዮም ኢለ እየ ንሳቶም ክኸዱ ኣለዎም ዝበልኩ ዕድሚኦም ዘለዎም እቶት ኣብ ግምት ብምእታው እቲ ውጽኢት እወንታዊ ክኸውን ከም ዝኽእል ሙሉእ እምነት ኣሕዲረየ እቲ ውጽኢት ክቕበል ከይደ ትብል ምረቕኡ ብቐጥታ ምስረኣዩዎ በኽዮም ኣብ ምረቓ ኢዛና ምርካብ ነዚ ስድራ ፍሉይ ትርጉም ክህልዎ ዝገበረ ጉዳይ ግን እንታይዩ? 